Okresná prokuratúra Vranov nad Topľou 
Nám. Slobody 5, 093 80 Vranov nad Topľou

Sp. zn. : Pv 180/13/7713	Vranov nad Topľou, 11.7.2013
EEČ : 2-61-142-2013

U Z N E S E N I E

Trestná vec:	obvinený XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Vranov nad Topľou
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako rodič ml. XXXXX, nar XXXXX tohto z nedbanlivosti vydal nebezpečenstvu spustnutia tým, že mu umožnil viesť záhaľčívý život a zanedbal jeho školskú dochádzku do Základnej školy Juh vo Vranove nad Topľou, čím takto ml. XXXXX v školskom roku 2012/2013 v období od 1.9.2012 do 15.1.2013 vymeškal ako žiak 7.B triedy Základnej školy Juh vo Vranove nad Topľou doposiaľ najmenej 208 neospravedlnených školských vyučovacích hodín. 

lebo je nepochybné, že skutok nespáchal obvinený

Odôvodnenie:
Vyšetrovateľ PZ OKP OR PZ Vranov nad Topľou uznesením sp. zn. ORP-49/OVK-VT-2013 zo dňa 28.2.2013 podľa § 199 ods. 1 Trestného poriadku č. 301/2005 Z.z. v znení neskorších predpisov začal trestné stíhanie vo veci  a uznesením  vyššie uvedenej spisovej značky podľa §206 ods.1 Trestného poriadku zo dňa 28.3.2013 vzniesol obvinenie XXXXX a XXXXX pre spáchanie prečinu ohrozovania mravnej výchovy mládeže  podľa § 211 ods. 1 písm. b), ods. 3 písm. a) Trestného zákona č. 300/2005 Z.z. v znení neskorších predpisov.
V priebehu vyšetrovania bolo zistené, že manželia XXXXX a XXXXX dlhšiu dobu nežijú v spoločnej domácnosti, XXXXX bolo rozhodnutím OS vo Vranove n/T. č.k. 8P/69/2010 určené prispievať na výživné ich spoločnej maloletej dcéry XXXXX, nar. 8.6.2006 sumou 30€ mesačne maloletá dcéra Marianna bola zverená do starostlivosti XXXXX. 
Z obsahu rodného listu ml. XXXXX, nar. XXXXX vyplýva, že jeho rodičmi sú XXXXX rod. XXXXX nar. XXXXX a XXXXX, nar. 5.7.1980. je Zrejmé, že biologickým otcom dieťaťa nie je XXXXX, nar. XXXXX. Po vyžiadaní si správy od Okresného súdu vo Vranove nad Topľou bolo pre potreby vyšetrovania oznámené, že v registroch súdu nemajú vedomosť o tom, že by došlo k osvojeniu XXXXX, nar. XXXXX XXXXX, nar. XXXXX.
Obvinený XXXXX v zápisnici o výsluchu obvineného okrem iného uviedol, že sa vo veci necíti byť vinným, nakoľko sa dohodol s manželkou XXXXX, s ktorou už dlhší čas nebýva v spoločnej domácnosti s tým, že platí výživné na ich spoločnú dcéru XXXXX, že o mladistvého XXXXX sa starať nebude, nebude ho vychovávať, nakoľko nie je jeho otcom, vychováva ho biologická matka XXXXX.
Obvinená XXXXX taktiež potvrdila, že sa s manželom dohodla, že syna XXXXX, ktorý pochádza z jej predchádzajúceho vzťahu bude vychovávať sama. Uviedla, že s manželom už dlhšiu dobu nebývajú, manžel platí výživné podľa rozhodnutia súdu na dcéru Mariannu.
Vzhľadom k vyššie uvedeným skutočnostiam zisteným počas vyšetrovania je potrebné konštatovať, že XXXXX, nar. XXXXX tým, že nie je otcom mladistvého XXXXX, ktorého si doposiaľ neosvojil, ani mu súdne, či iné orgány žiadnym spôsobom mladistvého nezverili do výchovy či opatery, a s manželkou a matkou dieťaťa XXXXX sa dohodol, že sa o výchovu Mladistvého postará sama, nemôže byť trestne stíhaný pre prečin, za ktorý mu bolo vznesené obvinenie.   
Podľa § 215 ods. 1 písm. c) Trestného poriadku č. 301/2005 Z.z. v znení neskorších predpisov prokurátor zastaví trestné stíhanie, ak je nepochybné, že skutok nespáchal obvinený,.
Vzhľadom k vyššie uvedenému bolo potrebné rozhodnúť tak, ako je uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Agáta Havrilčáková
prokurátorka